Document ID: /roh_data/filtered/fineweb-2-filterrobots_roh.jsonl.gz/47165

Gist en pliras etappas vegn il tract nov dal museum d’art Grischun inaugurà. Uschia è vegni celebrà en in act festiv cun represchentants dal chantun e da las medias ord l’entira svizra l’avertura uffiziala. L’architectura dal bajetg nov è vegnida ludada da tuttas varts. Il bajetg cun il num «Art da la fuga» dals architects spagnols Barozzi/Veiga s’integreschia bain en il maletg da la citad.
Blers pleds da blera prominenza
La manadra dal Uffizi federal da cultura Isabelle Chassot ha accentuà che l’effect dal bajetg sa manifesteschia pir cura che las festivitads d’avertura sajan finidas. Il Grischun haja cun quest bajetg ina ulteriura, da gia bleras, perla architectonica. Er da la partida a l’avertura era il president dal Cussegl dals chantuns Raphael Comte. Naturalmain eran era da la partida ils Cussegliers guvernativs Mario Cavigelli, sco er il Cusseglier guvernativ Marin Jäger. Undrada è era vegnida la donatura Margot Bodmer.
Grond resun
Part da l'inauguraziun han era fatg ils dis da las portas avertas durant la fin d'emna. Tenor atgnas indicaziuns èn radund 4'500 persunas idas a guardar l'exposiziun dal Museum d'art dal Grischun a Cuira la fin d'emna.
TR Telesguard 22.06.2016